Judith Ginsburg

Judith Ruth Ginsburg (Omaha, 1944ko urriaren 18-Ithaca, 2002ko abenduaren 28a) ikasketa klasikoetako irakaslea izan zen Cornell Unibertsitatean eta ekarpen garrantzitsuak egin zizkion erromatar historiografiari.

 Biografia 
Judith Ginsburg Nebraskako Omahan jaio zen 1944an. Bere gurasoak Morris, posta-bulegoko langilea, eta Nancy Ann G. izan ziren. Anaia bat izan zuen, James. Kaliforniako Unibertsitatean ikasi zuen, Berkeleyko kanpusean. BA (Bachelor of Arts) titulua Ikasketa Klasikoetan1966an lortu zuen, MA (Master of Arts) titulua Latinean1967an eta doktorego titulua Antzinaroko Historian1977an.

Vietnamgo gerragatik protestatu zuen eta parte hartu zuen Adierazpen Askatasunaren aldeko Mugimenduan eta Mario Saviorekin batera kartzelan izan zen; protesta egin zuen Israelek Libanora egindako erasoaldiagatik 1982an, eta Givat-Havivako Bakearen aldeko Zentro Judu Arabiarrari (Jewish-Arab Center for Peace) eman zion babesaLynne Abel, Jennifer Whiting, Jeffrey Rusten, Cornell University Faculty Memorial Statement for Professor Judith Ruth Ginsburg, Berkeley 2002.. Beisbol eta txorizalea zen.

Ikasketa klasikoetaz gain, Emakumearen Ikasketen Programako kidea ere izan zen. Sexu-jazarpeneko karguak izapidetzeko prozedurak idazten lagundu zuen, HIESaren Aholku Batzordean, Etika Profesionalaren Batzordean eta Unibertsitateko Prestazioen Batzordean aritu zen (bere garaian, langile gay eta lesbianen bikoteei  zabaldu zizkieten prestazioak).

Hogeitalau urtez Miri Amihairen bikote izan zen.

2002ko abenduaren 28an hil zen, Ithacako bere etxean, zortzi hilabetez minbiziarekin izan ondoren. 58 urte zituen.

 Ibilbide akademikoa 
Ibilbide akademiko osoa Cornell Unibertsiatean egin zuen, 1976an fakultatean sartu zenetikHayden Pelliccia and Elizabeth Keitel,  American Philological Association (APA) Newsletter (February 2003) . 

Bere doktorego-tesia Tacitus and the Annalistic Form: A Study in the Structure of Annales I-VI (Berkeley, 1977) izan zen. Erich Gruen-en zuzendaritzapean egin zuen tesia galdera zorrotz baten azterketa  izan zen, nola egokitu zuen Tazitok formatu analista tradizionala, batez ere errepublika garaiko historiografiari lotua, sistema politiko eraldatu baten kontakizunari, printzealdiari, forma eman eta esanahia eransteko? Gruen-ek idatzi zuen: “Argi eta sinesgarriro erakutsi zuen Tazitok konposizioaren forma analista bere helburuetarako erabili zuela". Tradition and Theme in the Annals of Tacitus (Tradizioa eta Gaia da Tazitoren Analetan, 1981) izenarekin argitaratu zen tesia.

Ginsburgek zenbait azterketa historiko eta literariorekin jarraitu zuen, irakurketa zehatzagoak eta ñabartuagoak ematen zituen historialariaren tresnekin (epigrafia, numismatika, erretratuak) ez ezik, Emakumeen Ikerketetan egindako lanaren ezagutza kritikoekin ere lan eginez. Tradizio historiko nagusiek baztertutako pertsonaien gainean lan egiten zuen gero eta gehiago, eta, hil zen unean, Tazitoren Agripinaren interpretazio irudimentsu eta metodologikoki sofistikatua osatzen ari zen. Klaudioren emazte, Neronen ama eta Germanikoren alaba, Agripina da emakume erromatarren artean dirdiratsuena eta erakargarriena aztertzeko.

American Philological Associationeko (APA) zuzendaritzan egon zen, Women’s Classical Caucuseko partaide eta zuzendaritza-batzordekide (1985-1987) izan zen.  

Erromako Akademia Amerikarrean (American Academy in Roma) Rome Prize ikerketa-beka izan zuen eta Marylandeko Unibertsitatean eta Tel Aviveko Unibertsitatean irakasle bisitari izan zen.

 Argitalpenak 

 Tradition and Theme in the Annals of Tacitus (Monographs in Classical Studies) (New York: Arno Press, 1981; repr. Salem, NH: Ayer, 1984)
 "Nero's Consular Policy," AJAH 6 (1982) 51-68
 "Speech and Allusion in Tacitus, Annals 3.49-51 and 14.48-49," AJP 107(1986) 525-41
 "In maiores certumina: Past and Present in Tacitus' Annals," in Tacitus and the Tacitean Tradition, ed. T.J. Luce & A.J. Woodman (Princeton: Princeton U. Press, 1993) 86-103
 Representing Agrippina: Constructions of Female Power in the Early Roman Empire (Oxford: Oxford U. Press, 2006)

 Erreferentziak 

 Kanpo estekak 

Kategoria:Emakume historialariak
Kategoria:1944ko jaiotzak
Kategoria:2002ko heriotzak
Kategoria:Ikasketa Klasikoak